Die Palazzo degli Uffizi is 'n palazzo (paleis) in Florence waarin een van die oudste en belangrikste kunsmuseums ter wêreld gevind kan word. (Dit staan in Italiaans bekend as Galleria degli Uffizi). Die paleis is geleë naas die Palazzo Vecchio en was vir 'n lang tyd in die besit van die Medici-familie gewees. Die museum bevat een van die grootse, mees waardevolle, en belangrikste Italiaanse skilderkunsversamelings uit die laat-Middeleeue, vroeë-Renaissance en die Barokera, waaronder werke van: Duccio, Giotto, Simone Martini, Cimabue, Fra Angelico, Masaccio, Filippo Lippi en sy seun Filippino Lippi, Botticelli, Leonardo da Vinci, Michelangelo, Rafael, Titiaan, Rubens, Caravaggio en Rembrandt.